Dream Theater ble allerede etter deres debutalbum When Dream and Day Unite relativt berømte innen den progressive metal sjangeren, og ble sammenlignet med band som Rush og Queensrÿche. Men deres virkelige gjennombrudd kom ikke før i 1992, med albumet Images and Words. Dette albumet inneholdt blant annet bandets mest populære sang noen sinne, Pull me Under. Bandet slapp også et livealbum, Live at the Marquee og en video, Images and Words: Live in Tokyo fra turneen som fulgte utgivelsen. Dokumentardelen på sistnevnte var ansvarlig for å tidlig introdusere fansen til Kevins sarkastiske form for humor.